projecte-aina/dolly3k_ca huggingface dataset:
Pregunta: Per què he de canviar l'oli del cotxe?
Resposta: Canviar l'oli del motor del cotxe és important per al rendiment i la longevitat del motor. L'oli té un paper fonamental en el funcionament del motor, ja que proporciona lubricació entre les superfícies metàl·liques. Sense oli, aquestes superfícies es freguen entre elles i causen danys permanents i irrecuperables al motor. Utilitza sempre el tipus d'oli de motor suggerit pel fabricant del teu cotxe i canvia l'oli en l'interval suggerit. En el cas de molts cotxes moderns, és cada 12 mesos o al cap d'entre 8.000 i 16.000 km, el que es produeixi primer.
Pregunta: Digues si aquests elements fan una olor agradable o desagradable: escombraries, llimones, suor, oceans, pluja.
Resposta: Escombraries: olor desagradable; llimones: bona olor; suor: olor desagradable; oceans: bona olor; pluja: bona olor.
Pregunta: Enumera alguns dels tipus de sushi més comuns.
Resposta: Nigiri, makizushi, chirashi, inari, sashimi, oshizushi.
Pregunta: Dona'm una llista amb vinyetes de guarnicions per a entrepans de salsitxa de Frankfurt.
Resposta:  - Mostassa.
- Quètxup.
- Salsa relish.
- Ceba picada.
- Tomàquet picat.
- Xili.
- Xucrut.
- Amanida de col.
- Formatge ratllat.
Pregunta: Quines són algunes maneres creatives d'aconseguir que els meus fills mengin verdures?
Resposta: Cada verdura té una textura diferent. Prova de donar als teus fills verdures diferents per veure quines textures els agraden i quines no. També pots presentar les verdures amb salses i condiments divertits que facilitin que els teus fills se les mengin, com ara salsa americana, salsa picant, formatge i mantega de fruits secs. Si als teus fills els costa menjar-se totes les verdures, pots colar-les als àpats! Per exemple, pots fer que la salsa de la pasta sigui encara més nutritiva barrejant-hi pastanagues, bròquil, coliflor i altres verdures de gust suau amb una batedora. Els teus fills mai no sabran que hi són perquè el sabor fort del tomàquet emmascara el gust de les verdures.
Pregunta: Quina és la resposta a la vida, l'univers i tot plegat?
Resposta: 42.
Pregunta: En què es diferencia la música jazz de la clàssica?
Resposta: És realment difícil de definir, perquè, com qualsevol forma d'art, les definicions varien segons les persones i les cultures. Alguns músics de jazz famosos han manifestat que el jazz no es pot definir. Tanmateix, aquestes són algunes característiques distintives de la música jazz: 

- Ritmes sincopats.
- Una harmonia complexa que utilitza extensions d'escala com ara 7, 11 i 13.
- L'acceptació de l'harmonia dissonant.
- La improvisació.
Pregunta: Per què la gent s'estreny la mà?
Resposta: En moltes cultures, estrènyer-se la mà s'utilitza com a forma de salutació i també com a senyal per ratificar quan s'ha arribat a un acord. Es creu que la gent va començar a estrènyer-se la mà com una manera de demostrar que no duia cap arma a la mà dreta i que tenia bones intencions. Tradicionalment, l'encaixada de mans es fa amb la mà dreta, i de vegades es col·loca la mà esquerra a sobre de la dreta per transmetre més respecte.
Pregunta: Escriu un correu electrònic a un professor rebutjant respectuosament la seva sol·licitud per assistir a una conferència.
Resposta: Hola, professor,

M'alegro molt de saber de tu. 

M'afalaga molt que hagis pensat en mi per assistir a aquesta conferència. Malauradament, tinc unes vacances planejades per a aquesta setmana, però t'agrairé que em tinguis en compte per a futures oportunitats. 

Gràcies.
Pregunta: Què és una simfonia?
Resposta: Una simfonia és una composició musical interpretada per una gran orquestra que té entre 50 i 80 instruments. Els quatre moviments d'una simfonia són una obertura, un moviment lent, un minuet i un allegro. Les simfonies no es refereixen al músic, sinó a la música que s'està interpretant harmònicament.
Pregunta: Classifica les activitats següents com a activitats d'interior, d'exterior o totes dues: bàsquet, senderisme, futbol, escalada, alpinisme, natació.
Resposta: El bàsquet, el futbol, l'escalada i la natació són activitats tant d'interior com d'exterior. L'alpinisme i el senderisme són activitats d'exterior.
Pregunta: Què he de fer si la meva placa base no publica?
Resposta: Elimina els components instal·lats recentment. Restableix el CMOS. Si això no soluciona el problema, comprova que tots els cables estiguin ben connectats. Si això no ajuda, torna a col·locar la targeta gràfica, la memòria i la CPU una per una.
Pregunta: Digue'm si cadascun dels aliments següents és alt o baix en proteïnes: bistec, pollastre, ou, maduixa, síndria, pastanaga.
Resposta: Bistec: alt en proteïnes.
Pollastre: alt en proteïnes.
Ou: alt en proteïnes.
Maduixa: baixa en proteïnes.
Síndria: baixa en proteïnes.
Pastanaga: baixa en proteïnes.
Pregunta: Com funcionen els auriculars amb cancel·lació de soroll?
Resposta: Els auriculars amb cancel·lació de soroll poden controlar activament el soroll de fons i generar una forma d'ona oposada per negar el soroll i evitar que arribi a l'orella. El so es transmet com a formes d'ona a l'aire i la mesura del so és l'amplitud. Un dispositiu de cancel·lació de soroll pot generar una forma d'ona invertida per fer coincidir un pic de soroll amb una depressió i viceversa. Quan es combina la forma d'ona del soroll i la forma d'ona invertida, la seva amplitud esdevé zero i sembla que el soroll s'hagi cancel·lat.
Pregunta: Quines són les causes principals de la inflació?
Resposta: Una de les causes principals de la inflació és quan hi ha un augment general de la quantitat de diners que es paga a la gent i, per tant, el preu de tota la resta augmenta.
Pregunta: Com puc fer un bon cafè?
Resposta: Fer un bon cafè depèn de tres elements clau. Primer, utilitza bons grans de cafè que s'han torrat durant els darrers set dies. A continuació, utilitza un molinet d'alta qualitat perquè el cafè molt sigui consistent amb el tipus de cafè que estàs fent. Finalment, utilitza aigua filtrada perquè el sabor del cafè no quedi eclipsat pels minerals de l'aigua.
Pregunta: Per què les finestres no estan enganxades directament als muntants d'una casa?
Resposta: En instal·lar finestres, és important recordar que les cases es mouen amb el temps. Ja sigui per l'assentament dels fonaments o pel balanceig del vent, les cases no estan totalment immòbils. Com a conseqüència, si enganxes una finestra nova de manera rígida a l'estructura de fusta, el vidre de la finestra, que és rígid i trencadís, podria experimentar esquerdes o deformacions. A més, els components de la finestra, com ara els segells i el material que permeten obrir-la i tancar-la, podrien trencar-se. Els instal·ladors de finestres utilitzaran una combinació de falques i materials de segellat flexibles, com ara calafatament, juntament amb tapajuntes, barreres de vapor i revestiments adequats per assegurar-se que les finestres siguin estanques a l'aigua i a l'aire i funcionin correctament durant molts anys en el futur.
Pregunta: Com es construeix una teulada?
Resposta: Les teulades són més complexes del que sembla des de l'exterior. Aquests són els passos bàsics per construir una teulada:

1. Construeix la forma de la teulada amb un marc de fusta. Aquest serà l'esquelet de la teulada.
2. Cobreix el marc amb una coberta. La coberta és la primera capa de la teulada. És una peça prima de fusta sobre la qual descansarà tota la resta del material. 
3. Afegeix una capa inferior a la part superior de la coberta. Es tracta d'una barrera sintètica que protegeix contra l'aigua i el foc i que ajuda la coberta a mantenir la seva forma si la fusta que hi ha a sota s'expandeix o es contrau.
4. Afegeix tapajuntes al voltant dels elements verticals de la teulada. Un tapajuntes és una làmina de metall fina que evita que l'aigua entri als buits del voltant dels elements verticals com les xemeneies i els respiradors.
5. Aplica teules a la teulada. Les teules estan fetes d'asfalt i són la capa més externa d'una teulada. Les teules són la primera línia de defensa per protegir la teva llar, però també hi poden afegir color i elements de disseny.
Pregunta: Dona'm 4 paraules per descriure les sabates de disseny.
Resposta: Creatives, exquisides, cares, modernes.
Pregunta: Quant de temps es tarda a arribar a Mart?
Resposta: Uns 7 mesos.
Pregunta: Què són les xarxes socials i com s'utilitzen?
Resposta: Les xarxes socials són tecnologies amb les quals les persones interactuen i que els permeten compartir coses com ara fotos, documents, informació, opinions, idees polítiques i interessos amb altres persones. Són una manera de fer noves amistats amb interessos similars. Les xarxes socials també s'utilitzen per conèixer gent i trobar l'amor. També s'han utilitzat per descobrir talent arreu del món, fins i tot en països subdesenvolupats on només es necessita una càmera i connexió a internet per mostrar el talent al món. Les xarxes socials també s'utilitzen per vendre i comprar.
Pregunta: Quines són cinc maneres creatives i totalment diferents de descriure la utilitat d'una grapadora trencada?
Resposta: Es pot utilitzar una grapadora trencada com a:

- petjapapers.
- martell.
- decoració de la llar.
- regle.
- arma.
Pregunta: Què va ser primer, l'ou o la gallina?
Resposta: A primera vista, pot semblar que la gallina deu haver sortit primer d'un ou. "Ou" és una paraula que s'utilitza per descriure el producte resultant de la procreació de moltes espècies. Segons la teoria de l'evolució, d'un ou que no era de gallina, en algun moment, en va néixer una gallina. És important tenir en compte que un ou no es converteix a l'instant en una gallina i que hi ha un espectre extens i potencialment infinit d'estats de transició. En algun lloc de l'espectre infinit d'aquesta transició evolutiva, una gallina i un ou van existir alhora momentàniament. Es pot argumentar que una gallina i el seu ou es van crear exactament al mateix instant. A més, podríem argumentar que la gallina i l'ou d'ahir no són els mateixos d'avui.
Pregunta: La inflació significa que el nivell general dels preus està pujant, al contrari de la deflació. Es necessitaran més diners per pagar els béns (com una barra de pa) i els serveis (com tallar-se els cabells a la perruqueria).
Resposta: La inflació significa que el nivell general dels preus està pujant, al contrari de la deflació. Es necessitaran més diners per pagar els béns (com una barra de pa) i els serveis (com tallar-se els cabells a la perruqueria). Els economistes mesuren la inflació regularment per conèixer l'estat d'una economia. La inflació canvia la proporció de diners envers béns o serveis; es necessiten més diners per obtenir la mateixa quantitat d'un bé o servei, o amb la mateixa quantitat de diners s'obtindrà una quantitat menor d'un bé o servei.
Pregunta: Què vol dir estar obsessionat amb el client o aconseguir l'obsessió pel client?
Resposta: L'obsessió pel client és un estat d'ànim. Per encarnar un estat d'ànim d'obsessió pel client, cal pensar en el client amb el qual s'està obsessionat en tot el que es fa. Per exemple, quan a la botiga de queviures veus un anunci d'un competidor del teu client, un estat d'ànim obsessionat pel client et farà concebre de manera natural mètodes que un client podria utilitzar per ser millor que l'anunci visualitzat. Quan vas a dormir, el client i les seves necessitats són els últims pensaments que et venen a la ment abans d'adormir-te. En despertar-te, el client hauria de ser el primer pensament que sorgeix de manera natural al teu cap mentre comences a considerar les activitats que has de fer. Mentre dines, hauries d'imaginar què menja el teu client per dinar.

Quan tens el teu client a la ment en cada moment del dia, has començat a avançar pel camí d'estar obsessionat amb el client. Un cop hagis començat a somiar amb el teu client, aleshores hauràs aconseguit una veritable obsessió pel client.
Pregunta: Què és l'horari d'estiu?
Resposta: Com el seu nom indica, l'horari d'estiu és un canvi d'hora que es fa a la primavera i a la tardor. El raonament que hi ha darrere és que la gent pugui gaudir de més hores de llum durant el dia.
Pregunta: Com aconsegueixes tres punts en el bàsquet?
Resposta: Aconsegueixes tres punts fent una cistella més enllà de la línia de tres punts, que és un arc que es dibuixa al voltant de cada cistella. En encistellar la pilota a una gran distància de la cistella, reps un punt extra.
Pregunta: Què és un instrument de vent-fusta?
Resposta: Els instruments de vent-fusta són una família d'instruments musicals que produeixen so dividint l'aire bufat en una vora afilada, com ara una canya. Poden estar fets de qualsevol material, no només de fusta.
Pregunta: Escriu una publicació de Facebook responent a una pregunta sobre si és millor l'escola pública o la privada.
Resposta: Realment crec que depèn de les preferències de cadascú i del tipus de fills que tinguis. No crec que hi hagi un enfocament universal que serveixi per a tothom. Hi ha molts factors que poden influir en la decisió, com ara si vius en un bon districte escolar, si el teu fill té necessitats especials o dificultats socials, si et pots permetre pagar una escola privada, etc. En el nostre cas, vam optar per una escola pública perquè el nostre districte escolar és relativament bo. L'escola és a prop de casa nostra i els nostres fills hi obtenen resultants relativament bons. Per ara, n'estem contents. La meva única queixa és que no ofereix gaire atenció personal, de manera que crec que requereix molta implicació dels pares perquè els nens vagin per bon camí. Decideixis el que decideixis, simplement pensa en el que és adequat per a la teva família.
Pregunta: M'he de casar o comprometre amb la meva parella?
Resposta: Amb qui tries passar la resta de la teva vida és una de les decisions més importants que prendràs mai i no s'ha de prendre a la lleugera. Hi ha molts alts i baixos a la vida i és imprescindible que et facis preguntes com ara si aquesta persona et donarà suport en els moments difícils, si celebrarà els teus èxits, si et serà fidel, si t'escoltarà, si riurà amb mi, etc. Vols que aquesta persona tregui el millor de tu. Assegura't que has passat prou temps amb aquesta persona per respondre de debò aquestes preguntes. És millor esperar i saber-ho amb certesa que no pas precipitar-se en aquesta decisió. 
També és important que t'asseguris que tu i aquesta persona teniu els mateixos punts de vista en temes com ara tenir fills, els objectius professionals o personals, la gestió de les finances i les expectatives generals abans de comprometre-us per a tota la vida. 
El matrimoni pot ser difícil, però també el més fantàstic del món! Espero que triïs algú que et pugui demostrar com de meravellós pot ser!
Pregunta: Quines creus que són les coses més rellevants de la vida?
Resposta: És una qüestió molt complexa i depèn de l'individu i de les seves circumstàncies. Dit això, es podria suposar que la família, els amics i la salut probablement seran les més importants per a moltes persones.
Pregunta: En el cas de córrer una marató i intentar fer la millor marca personal, categoritza els elements següents com a "útil", "inútil", "perillós" o "cap". Hidrats de carboni de digestió ràpida, extintor, armilla de pes, tisores, sabatilles de córrer.
Resposta: Els hidrats de carboni de digestió ràpida són útils per assegurar-te que el teu cos tingui combustible durant els 42,195 km. Un extintor no és ni útil ni inútil. Una armilla de pes és inútil si estàs intentant fer la teva millor marca personal, ja que el pes addicional t'alentirà. Les tisores són perilloses, mai no s'ha de córrer amb tisores. Les sabatilles de córrer són molt útils per protegir-te els peus i millorar la teva biomecànica i l'eficiència de la teva gambada a fi d'assolir el teu millor temps.
Pregunta: Quina diferència hi ha entre una bicicleta i una bicicleta elèctrica?
Resposta: Una bicicleta elèctrica és molt semblant a una bicicleta tradicional, amb alguns components addicionals. Té un estil de rodes, manillar i marc semblant al d'una bicicleta normal, però disposa d'un motor elèctric, una bateria i un controlador per a l'usuari. La bateria alimenta els motors, que ofereixen ajuda durant el pedaleig. Una bicicleta elèctrica no altera l'acció de pedalejar, només la fa més senzilla.
Pregunta: Per què a la gent li agrada viatjar?
Resposta: Viatjar sempre ha estat innat en el comportament humà per molts motius. El desig de descobrir, experimentar i respondre curiositats senzilles impulsa moltes persones a viatjar a llocs propers i llunyans. Viatjar comporta molts beneficis, com ara millorar la salut mental, guanyar creativitat i inspiració, trobar una comprensió d'un mateix i reduir l'estrès i l'ansietat.
Pregunta: Quina és la millor manera de perdre pes?
Resposta: Reduir els carbohidrats, és a dir, el dèficit calòric.
Pregunta: Classifica els literals següents com a cadenes o enters: "a", "", "0", 0, 0xasdf, "0xasdf".
Resposta: En molts llenguatges de programació, els literals de cadena estan delimitats per cometes dobles. Això vol dir que "a", "", "0" i "0xasdf" són cadenes, mentre que 0 i 0xasdf són literals enters.
Pregunta: Quina és la finalitat d'una funda de telèfon?
Resposta: L'ús d'una funda de telèfon protegeix el telèfon dels danys. Evita les ratllades i absorbeix els impactes dels cops i les caigudes.
Pregunta: Quines són algunes maneres diferents en què una persona podria desplaçar-se a la feina?
Resposta: Conduir, anar en bicicleta, caminar, anar en patinet, anar en un cotxe compartit, utilitzar el transport públic.
Pregunta: Quina diferència hi ha entre els caimans i els cocodrils?
Resposta: Una diferència entre els caimans i els cocodrils és la forma del cap. Els cocodrils tenen el cap més estret i més llarg que els caimans.
Pregunta: Quins tipus de coses es poden endollar i alimentar amb electricitat?
Resposta: Un assecador, un televisor, un ordinador i una nevera són exemples de coses que es poden endollar i alimentar amb electricitat.
Pregunta: Què és un fons d'inversió?
Resposta: La gent pot invertir en fons d'inversió comprant participacions. Els gestors dels fons utilitzen els diners que la gent hi inverteix per comprar inversions. Valoren els actius del fons de tant en tant i posen un nou preu a les participacions del fons.
Pregunta: Quina és la millor manera de comprar un cotxe nou o un de segona mà?
Resposta: Abans d'anar a un concessionari, intenta aconseguir finançament del teu banc per tal d'anar més preparat al concessionari i poder negociar els tipus d'interès. Investiga a Internet per identificar abans quins cotxes t'agradaria veure en persona. Com més busquis a Internet, més entendràs els preus, els incentius i les possibles prestacions del cotxe de què pots arribar a gaudir. Fes un llistat d'algunes de les opcions que t'agradaria veure en persona. Prova sempre el cotxe que estiguis pensant a comprar conduint-lo tu mateix. Abans d'anar al concessionari, tingues clar quin import estàs disposat a pagar pel cotxe que t'agrada. Si el concessionari no accepta la teva oferta, estigues predisposat a anar-te'n i passar al següent cotxe de la llista. No deixis que el concessionari t'obligui a adquirir paquets opcionals o serveis que no desitges. No poden obligar-te a comprar els extres. Obtindràs el millor tracte possible si ets pacient i fas un estudi previ abans per saber veure què és i què no és una bona oferta.
Pregunta: En la llengua anglesa, què és l'al·literació?
Resposta: L'al·literació, tal com la vaig aprendre a l'escola de la meva professora de segon curs, és la repetició de sons vocàlics i consonàntics al principi de les paraules i al final de les frases. Un exemple d'al·literació és el següent "la gent és totalment desconcertant quan és inexplicablement dèspota".
Pregunta: Classifica cadascuna de les següents cerveses com a ales o com a lagers: Helles, IPA, Doppelbock, Gueuze, Hefeweizen, Porter i Stout.
Resposta: Lager, ale, lager, ale, ale i ale.
Pregunta: A l'hora de classificar les nous, els festucs, els cacauets, les avellanes, les nous de macadàmia, les ametlles, les llenties i els cigrons, quins diries que són fruita seca i quins són llegums?
Resposta: Les nous, els festucs, les avellanes, les nous de macadàmia, els anacards i les ametlles són fruita seca. Els cacauets, les llenties i els cigrons són llegums.
Pregunta: Quina és una recepta senzilla per fer un còctel Margarita?
Resposta: Un còctel Margarita senzill pot preparar-se només amb tequila, suc de llima i xarop. També es pot comprar a la botiga una mescla agredolça per fer Margarites i que es pot barrejar amb el tequila.
Pregunta: Quin és el millor tipus d'autocaravana per a una parella de jubilats?
Resposta: El millor tipus d'autocaravana per a una parella de jubilats depèn de l'ús que se li vulgui fer i de les característiques que l'usuari consideri més importants. Si la facilitat de conducció i l'estacionament són elements importants, llavors una furgoneta càmper de classe B pot ser la millor opció, ja que estan construïdes dins del xassís d'una furgoneta estàndard. No obstant això, les furgonetes càmper de classe B són molt estretes, amb un lavabo, una cuina i una zona perquè dormin els nens, per la qual cosa, si l'espai és important, llavors una furgoneta càmper de classe A o de classe C, més grans, poden ser una elecció més adient. Són més grans i més difícils de conduir, però tenen molt més espai habitable. Si la parella de jubilats té pensat romandre en un sol lloc, llavors un remolc de viatge pot ser una opció més bona, ja que es pot muntar per deixar-se immòbil en un càmping i permet que els usuaris utilitzin el cotxe o camió per fer sortides d'un dia. Els remolcs de viatge són també l'opció menys cara.
Pregunta: Quina és la diferència entre un putter i un driver en el golf?
Resposta: En el golf, el driver s'utilitza generalment des del tee de sortida per colpejar la bola el més lluny possible al principi del forat. El putter s'utilitza en el green per colpejar la bola a curta distància per terra en direcció al forat.
Pregunta: Per què va la gent al gimnàs?
Resposta: La gent va al gimnàs per diverses raons: per perdre pes, mantenir-se sa, participar en competicions de musculació, aprendre sobre fitnes, convertir-se en entrenador, assistir a classes de fitnes en grup, i socialitzar-se o entaular amistat amb altres persones. La raó més habitual és probablement la pèrdua de pes. Anar al gimnàs per aquest motiu és una forma estupenda de mantenir-se motivat perquè veus gent al teu voltant que també està fent el mateix que tu per perdre pes. Rodejar-te d'aquesta comunitat de persones t'oferirà la xarxa de suport necessària per tenir èxit en un viatge de pèrdua de pes a curt o a llarg termini també.
Pregunta: Si tinc un dòlar, dues monedes de cinc centaus i una de 25 centaus, quants diners tinc en total? Respon només amb paraules, és a dir, ni amb símbols ni amb números.
Resposta: Un dòlar, dues monedes de cinc centaus i una de vint-i-cinc equivalen a un dòlar i trenta-cinc cèntims.
Pregunta: Què he de fer si em sento deprimit?
Resposta: Quan et sentis deprimit, és important que comuniquis els teus sentiments al món exterior en lloc de guardar-te'ls tots a dins. Pots parlar amb amics, familiars o amb un terapeuta. Fins i tot, si no tens ningú amb qui parlar o no estàs preparat per compartir els teus sentiments, pots buscar respostes en llibres, fòrums a Internet, etc. L'important és mantenir la ment oberta i ser capaç d'escoltar o acceptar altres perspectives, en lloc de quedar-te estancat en el teu propi estat mental i no estar disposat a escoltar altres opinions.
Pregunta: Tinc 13 boles idèntiques que pesen el mateix, i entre les quals n'hi ha una que pesa o menys o més que les altres. Com puc trobar quina és la bola que pesa diferent fent servir una balança senzilla? Quin és el nombre menor de vegades que necessito fer servir la balança per trobar la bola que no pesa com les altres?
Resposta: Podem començar amb una iteració bàsica per pesar totes les boles entre si, però això comportaria massa rondes. En lloc d’això, podem agrupar-les de quatre en quatre per reduir les iteracions i maximitzar el vector de derivació de resultats. En la primera iteració, podem reduir-les a un mínim de vuit, en la segona a un mínim de tres i en la tercera a una. Per tant, el nombre mínim d'iteracions necessari és tres.